विमला ने बड़े प्यार कन्नै सोफे दी मखमली बांह् उप्पर हत्थ फेरदे होई आक्खेआ-"इस सोफे गी खरीदने लेई में ते अपनी दुन्द कड्ढी दित्ती ही। सारी दिल्ली गाही ओड़ी ही। कोई पंजाहें दुकानें उप्पर फिरियै फ्ही मिगी पसन्द आया हा।" फ्ही मुस्काइयै बोल्ली, ‘एह् ते तंग पेई गे। आक्खन लगे हून कदें तेरे कन्नै शापिंग करन नेईं जाना। मिगी ते सेन्ट्रल टेबल बक्खी ते फ्ही सारे कमरे बक्खी बड़े मोह् ते चाऽ कन्नै दिक्खेआ।’